AUTORSKÁ ZMLUVA
o vytvorení diela na objednávku a o udelení licencie, uzavretá podľa § 91 a § 65 a nasl. zákona č. 185/2015 Z. z. Autorský zákon v znení neskorších predpisov
Článok I
Zmluvné strany
Autor:
[meno a priezvisko], nar. [dátum narodenia], trvale bytom [ulica a číslo, PSČ, obec]
(ďalej len „autor“)
a
Objednávateľ:
[obchodné meno], so sídlom [ulica a číslo, PSČ, obec], IČO: [IČO], zapísaná v [obchodnom registri Okresného súdu …, oddiel …, vložka č. …], v mene ktorej koná [meno a funkcia štatutára]
(ďalej len „objednávateľ“)
(autor a objednávateľ ďalej spolu aj ako „zmluvné strany“)
Článok II
Predmet zmluvy
1.	Autor sa zaväzuje vytvoriť pre objednávateľa vlastnou tvorivou duševnou činnosťou toto dielo (ďalej len „dielo“):
[dielo, ktoré autor vytvorí]
2.	Dielo bude spĺňať tieto požiadavky a autor ho odovzdá v tejto podobe:
[požiadavky na dielo a forma odovzdania]
3.	Objednávateľ objednáva dielo na tento účel:
[účel, na ktorý objednávateľ dielo potrebuje]
4.	Autor sa ďalej zaväzuje udeliť objednávateľovi licenciu na použitie diela podľa článku IV a objednávateľ sa zaväzuje dielo prevziať a zaplatiť autorovi odmenu podľa článku V.
Článok III
Vytvorenie a odovzdanie diela
1.	Autor vytvorí dielo osobne, riadne a v súlade s touto zmluvou a s pokynmi objednávateľa.
2.	[nepovinné – pripomienkovanie návrhu:] Autor predloží objednávateľovi návrh diela. Objednávateľ môže do [lehota objednávateľa na pripomienky (dni)] dní od predloženia návrhu písomne alebo e-mailom požiadať o úpravy. V rámci odmeny autor zapracuje najviac [počet kôl pripomienok v cene] kolá pripomienok; ďalšie úpravy vykoná za odmenu, na ktorej sa zmluvné strany vopred dohodnú.
3.	Autor odovzdá dielo objednávateľovi najneskôr dňa [termín odovzdania diela], a to [elektronicky na e-mailovú adresu objednávateľa alebo prostredníctvom dátového úložiska / na dátovom nosiči / odovzdaním originálu diela].
4.	Objednávateľ dielo prevezme, ak zodpovedá tejto zmluve. Ak má dielo vady, objednávateľ ich autorovi oznámi bez zbytočného odkladu po odovzdaní a autor ich v primeranej lehote bezplatne odstráni.
5.	Nadobudnutím vlastníckeho práva k veci, prostredníctvom ktorej je dielo vyjadrené (napríklad originál alebo nosič), nie je dotknuté autorské právo. Objednávateľ smie dielo použiť len v rozsahu licencie podľa tejto zmluvy.
Článok IV
Licencia
1.	Autor udeľuje objednávateľovi licenciu na použitie diela týmito spôsobmi:
a)	[ak sa licencia udeľuje na tento spôsob:] vyhotovenie rozmnoženiny diela v akejkoľvek podobe, najmä tlačou, digitálnym záznamom alebo iným technickým postupom,
b)	[ak sa licencia udeľuje na tento spôsob:] verejné rozširovanie originálu diela alebo jeho rozmnoženiny predajom alebo iným prevodom vlastníckeho práva, nájmom alebo vypožičaním,
c)	[ak sa licencia udeľuje na tento spôsob:] verejné vystavenie originálu diela alebo jeho rozmnoženiny,
d)	[ak sa licencia udeľuje na tento spôsob:] verejný prenos diela vrátane vysielania a sprístupňovania diela verejnosti, najmä na internete a v sociálnych sieťach,
e)	[ak sa licencia udeľuje na tento spôsob:] spracovanie diela, jeho spojenie s iným dielom a zaradenie do databázy,
f)	[ak sa licencia udeľuje na tento spôsob:] verejné vykonanie diela,
[ak je licencia viazaná na účel zmluvy:] a to na účel podľa článku II tejto zmluvy.
[ak licencia nie je viazaná len na účel zmluvy:] a to na účel podľa článku II tejto zmluvy, ako aj na akýkoľvek iný účel objednávateľa.
2.	[pri výhradnej licencii bez výnimky:] Licencia je výhradná. Autor nesmie počas trvania licencie udeliť tretej osobe licenciu na spôsoby použitia diela udelené touto zmluvou a sám sa zdrží použitia diela týmito spôsobmi.
3.	[pri výhradnej licencii s výnimkou pre portfólio autora:] Licencia je výhradná. Autor nesmie počas trvania licencie udeliť tretej osobe licenciu na spôsoby použitia diela udelené touto zmluvou. Autor je však oprávnený po zverejnení diela objednávateľom použiť dielo na prezentáciu vlastnej tvorby, najmä vo svojom portfóliu a na svojom webovom sídle, ak tým nezasiahne do oprávnených záujmov objednávateľa.
4.	[pri nevýhradnej licencii:] Licencia je nevýhradná. Autor je oprávnený dielo naďalej sám používať a udeľovať na jeho použitie licencie tretím osobám.
5.	[pri neobmedzenom vecnom rozsahu:] Licencia sa udeľuje [bez územného obmedzenia / pre územie členských štátov Európskej únie / pre územie Slovenskej republiky] a v neobmedzenom vecnom rozsahu, najmä bez obmedzenia počtu rozmnoženín, nákladu, počtu použití a druhu nosičov.
6.	[pri obmedzenom vecnom rozsahu:] Licencia sa udeľuje [bez územného obmedzenia / pre územie členských štátov Európskej únie / pre územie Slovenskej republiky] a vo vecne obmedzenom rozsahu takto: [vecné obmedzenie licencie].
7.	[ak licencia trvá počas celej doby majetkových práv:] Licencia sa udeľuje na celú dobu trvania majetkových práv autora k dielu.
8.	[ak sa licencia udeľuje na určitý počet rokov:] Licencia sa udeľuje na [počet rokov licencie] rokov odo dňa nadobudnutia účinnosti licencie podľa nasledujúceho bodu.
9.	[ak licencia platí od odovzdania:] Licencia nadobúda účinnosť odovzdaním diela objednávateľovi.
10.	[ak licencia platí až od zaplatenia odmeny:] Licencia nadobúda účinnosť úplným zaplatením odmeny. Do tohto dňa smie objednávateľ dielo použiť len na účely jeho posúdenia a prevzatia.
11.	[ak objednávateľ smie udeliť sublicenciu a licenciu postúpiť:] Autor udeľuje objednávateľovi súhlas, aby v rozsahu udelenej licencie udelil sublicenciu tretím osobám a aby licenciu postúpil. O postúpení licencie a o osobe postupníka objednávateľ autora bez zbytočného odkladu informuje.
12.	[ak sublicencia a postúpenie vyžadujú súhlas autora:] Objednávateľ je oprávnený udeliť sublicenciu alebo licenciu postúpiť len s predchádzajúcim písomným súhlasom autora.
13.	[ak autor súhlasí so zmenami diela:] Autor udeľuje objednávateľovi súhlas, aby dielo v rozsahu potrebnom na použitie podľa tejto zmluvy upravoval, skracoval, dopĺňal, prekladal a spájal s inými dielami, ak tým nezníži jeho hodnotu. Tento súhlas nemožno odvolať.
14.	[ak zmeny diela vyžadujú súhlas autora:] Objednávateľ nie je oprávnený dielo meniť ani do neho inak zasahovať bez predchádzajúceho súhlasu autora.
15.	[ak sa meno autora uvádza:] Objednávateľ uvedie meno autora pri použití diela vždy, keď je to pri danom spôsobe použitia možné a obvyklé.
16.	[ak sa dielo používa bez mena autora:] Autor súhlasí s tým, aby objednávateľ pri použití diela podľa tejto zmluvy neuvádzal jeho meno. Tento súhlas nemožno odvolať.
17.	Osobnostné práva autora k dielu sú neprevoditeľné a touto zmluvou nie sú dotknuté, okrem súhlasov výslovne udelených v tomto článku.
Článok V
Odmena
1.	Za vytvorenie diela a udelenie licencie podľa tejto zmluvy zaplatí objednávateľ autorovi odmenu vo výške [odmena (€)] (slovom: [odmena (€)]). Odmena zahŕňa aj náklady autora spojené s vytvorením a odovzdaním diela.
2.	[ak je autor platiteľom DPH:] Autor je platiteľom dane z pridanej hodnoty; k odmene sa pripočíta daň z pridanej hodnoty podľa platných predpisov.
3.	[nepovinné – preddavok:] Objednávateľ zaplatí autorovi do 7 dní odo dňa podpisu tejto zmluvy preddavok na odmenu vo výške [výška preddavku (€)].
4.	Odmena[ znížená o zaplatený preddavok] je splatná do [splatnosť odmeny po odovzdaní diela (dni)] dní odo dňa odovzdania diela, a to bankovým prevodom na účet autora IBAN [IBAN autora].
Článok VI
Vyhlásenia a zodpovednosť autora
1.	Autor vyhlasuje, že dielo bude výsledkom jeho vlastnej tvorivej duševnej činnosti a že použitím diela v rozsahu tejto zmluvy nebudú porušené práva tretích osôb.
2.	Ak má dielo obsahovať prvky, ku ktorým patria práva tretím osobám (najmä písma, fotografie, ilustrácie alebo hudbu z licenčných databáz), autor na to objednávateľa vopred upozorní a použije ich len so súhlasom objednávateľa a s licenciou, ktorá zodpovedá rozsahu tejto zmluvy.
3.	Ak si tretia osoba uplatní voči objednávateľovi nároky z dôvodu, že použitím diela v súlade s touto zmluvou boli porušené jej práva, autor poskytne objednávateľovi potrebnú súčinnosť a nahradí mu škodu, ktorá mu tým vznikla.
Článok VII
Záverečné ustanovenia
1.	Zmluva nadobúda platnosť a účinnosť dňom jej podpisu oboma zmluvnými stranami.
2.	Práva a povinnosti zmluvných strán neupravené touto zmluvou sa spravujú Autorským zákonom a Občianskym zákonníkom.
3.	Zmluvu možno meniť alebo zrušiť len písomne.
4.	Zmluva je vyhotovená v [počet vyhotovení] rovnopisoch, z ktorých každá zmluvná strana dostane aspoň jeden.
5.	Zmluvné strany vyhlasujú, že si zmluvu prečítali, jej obsahu porozumeli a na znak súhlasu ju podpisujú.

	V ........................ dňa ................
..............................................
Autor
[meno a priezvisko]
	V ........................ dňa ................
..............................................
Objednávateľ
[obchodné meno], [meno a funkcia štatutára]


strana  z 
